stanford-oval/wikipedia huggingface dataset:
תנין אורינוקו

| תנין אורינוקו |
| --- | --- |

מצב שימור
 מצב שימור: סכנת הכחדה חמורה סכנת הכחדה חמורה (CR) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: תנינאים
משפחה:: תניניים
סוג:: תנין
מין:: תנין אורינוקו
שם מדעי
 Crocodylus intermedius
תחום תפוצה


תנין אורינוקו צעיר מזנק למים בקולומביה
תנין האורינוקו (שם מדעי: Crocodylus intermedius) הוא מין תנין גדול השרוי בסכנת הכחדה חמורה המצוי במים מתוקים בצפון אמריקה הדרומית, במיוחד בנהר האורינוקו.
ממדים

אורך הבוגרים הוא 3–4.8 מטרים (9.8–15.7 רגל). משקל הנקבות הוא כ-200 ק"ג ומשקל הזכרים הוא כ-380 קילוגרם (840 ליברות).  הפרט הגדול ביותר שתועד נורה בשנת 1800 ואורכו היה 6.78 מטרים (22.2 רגל), כאורכו של זכר בוגר של תנין הים.  כיום תניני אורינוקו בדרך-כלל לא מגיעים לאורך של יותר מ-5 מטרים (16 רגל). תנין האורינוקו מזוהה על ידי חוטמו הארוך יחסית ועור צהבהב עם פסים חומים כהים.
תפוצה

תפוצתו מוגבלת לאגן הניקוז של נהר האורינוקו ובאגן הניקוז של נהר המטה בקולומביה ובוונצואלה. הוא נצפה מספר פעמים באי טרינידד, אך זה לא אושר וכנראה בלבלו בינו ובין התנין האמריקני.
תזונה

כמו כל התנינאים, התזונה של תנין האורינוקו מורכבת בעיקר מדגים, אבל בתור טורף-על אופרטוניסט, גם כמעט כל בעל חיים הנמצא בתחום תפוצתו יכול להוות טרף פוטנציאלי (כגון קפיבארה, חיות מבויתות, ולפעמים גם טורפים גדולים, אם המזון דל). ישנם דיווחים על תנינים שתקפו בני-אדם, אבל זה מאוד לא סביר, בהתחשב באוכלוסייה הקטנה והבידוד היחסי מיישובי אדם (קראקס היא העיר הגדולה הקרובה ביותר והיא נמצאת מחוץ לטווח תפוצתו).
רבייה

תנין האורינוקו מזדווג בזמן העונה היבשה. הנקבות חופרות קן לצאצאים על גדת נהר חולית, 14 שבועות לאחר ההפריה. הדגירה על הביצים נמשכת 3 חודשים. האבקועים בוקעים מהביצה במהלך הלילה וקוראים לאמם שמרימה אותם מהקן ונושאת אותם למים. האם ממשיכה להגן על צעירים במשך כשנה. תניני אורינוקו צעירים נמצאים הסכנת טריפה על ידי אורובו שחור, לטאות טגו, אנקונדות, קיימנים וטורפים אחרים.
מצב שימור

תנין האורינוקו מצוי בסכנת הכחדה חמורה כתוצאה מציד ממושך בשל עורו. בין שנות ה-40 לשנות ה-60 של המאה ה-20, 1,000 מהתנינים האלו נשחטו בנהר האורינוקו ובביצות לוס יאנוס, והמין התקרב מאוד להכחדה, עד שהוכרז חיה מוגנת בשנות ה-70. כיום הוא מוגן גם בוונצואלה וגם בקולומביה, ונכלל בנספח ראשון ב-CITES. בנוסף לציד בשל עורו, בין האיומים האחרים נכללים גם איסוף תנינים צעירים למכירה כחיות אקזוטיות והצעה לבניית סכר באזור העליון של נהר האורינוקו.
לא ברור כמה פרטים נותרו בטבע אבל מעריכים שהמספר נע בין 250 ל-1,500. האוכלוסייה בקולומביה היא קטנה מאוד, עם תת-האוכלוסייה הגדולה ביותר בוונצואלה שנמצאת במדינת קוחדס ובאזור סרארה במדינת לרה, עם פחות מ-500 פרטים בוגרים. בנוסף קיימות עוד כמה  תת-אוכלוסיות קטנות יותר.
בנובמבר 2007, היו רשומים 50 פרטים בגני החיות במערכת המודיעין הבינלאומית למינים (ISIS), והאוכלוסייה הגדולה ביותר בשבי נמצאת באקווריום העולמי בדאלאס, טקסס. כתוספת, מספר של פרטים מוחזקים בשבי במרכזי רבייה בוונצואלה. מאז שנות ה-90 המוקדמות, תנינים צעירים שוחררו גם בחוות פרטיות וגם בפארקים לאומיים בוונצואלה. תנינים רבים מתים לפני שהם מגיעים לבגרות, ועל מנת להגביר את סיכויי ההשבה לטבע, 360 פרטים גזעיים שוחררו רק לאחר שהגיעו לאורך של 2 מטר.
הערות שוליים

↑  תנין אורינוקו באתר הרשימה האדומה של IUCN
↑  גורדון גריג ודייוויד קירשנר, Biology and Evolution of Crocodylians,‏ 2015. עמ' 29–30. המדידה דווחה על ידי אלכסנדר פון הומבולדט ונעשתה על ידי עוזרו אמה בונפלאן.
| --- | --- |
בקרת זהויות :  NLI: 987007559090305171
פרי אדוארדס

| --- | --- |

 לידה:  10 ביולי 1993 (בת 31) סאות' שילדס, טיין אנד ויר, הממלכה המאוחדת 
 שם לידה:  Perrie Louise Edwards 
 מוקד פעילות:  הממלכה המאוחדת 
 תקופת הפעילות:  מ-2011
 מקום לימודים:  אוניברסיטת ניוקאסל, St Joseph's Catholic Academy, מכללת ניוקאסל 
 סוגה:  מוזיקת פופ, R&B עכשווי 
 שפה מועדפת:  אנגלית, אנגלית בריטית 
 חברת תקליטים:  סייקו מיוזיק, קולומביה רקורדס, RCA רקורדס 
 בן זוג:  אלכס אוקסלייד-צ'מברלין
 צאצאים:  Axel Oxlade-Chamberlain 
 מספר צאצאים:  1
 פרופיל ב-IMDb
 חתימה:  
 
פרי לואיז אדוארדס (באנגלית: Perrie Louise Edwards; נולדה ב-10 ביולי 1993) היא זמרת בריטית, חברה בלהקת ליטל מיקס.
ביוגרפיה

אדוארדס נולדה וגדלה באזור הוויטליז שבדרום שילדס, טיין וור, להורים אלכסנדר אדוארדס ודבורה דאפי. יש לה אח גדול יותר בשם ג'וני, ואחות למחצה צעירה ממנה בשם קייטלין אדוארדס, מצד אביה.
האודישן הראשון שלה היה "אתה יודע את זה" מאת אלניס מוריסט. אדוארדס למדה בבית הספר היסודי ראדיפול בווימות' דורסט, לפני שעברה חזרה לסאות שילדס ולמדה בבית הספר היסודי סנט פיטר ופול RC, ובמכללת קהילת מורטימר בסן שילדס, ולאחר מכן עברה למכללת ניוקאסל, שם קיבלה BTEC באמנויות הבמה.
אדוארדס חברה בלהקת הבנות המצליחה ליטל מיקס, אשר הוקמה בשנת 2011 על ידי קלי רולנד במסגרת העונה השמינית של התוכנית הבריטית "אקס פקטור" וזכתה בה במקום הראשון.
ביוגרפיה > חיים אישיים

במאי 2011, החלה לצאת עם חבר להקת ואן דיירקשן זאין מאליק. הזוג התארס באוגוסט 2013 אך נפרד באוגוסט 2015.
בפברואר 2017 דווח כי היא יוצאת עם הכדורגלן האנגלי אלכס אוקסלייד-צ'מברלין. ב-21 באוגוסט 2021, נולד לזוג ילד.
יש לה אטרזיה בוושט, האחראית על צלקת דו-שרירית בבטנה, ואנוסמיה.
דיסקוגרפיה > סינגלים

2024: "Forget About Us"
2024: "You Go Your Way"
הערות שוליים

↑  "Perrie Edwards Gives Birth To First Baby With Alex Oxlade-Chamberlain". Capital FM. נבדק ב-22 באוגוסט 2021. {{cite web}}:  (עזרה)
| ליטל מיקס |
| --- | --- | --- |
| פרי אדוארדס • לי-אן פינוק • ג'ייד ת'ירלוול   ג'סי נלסון   דיסקוגרפיה • פרסים ומועמדויות • שירים | פרי אדוארדס • לי-אן פינוק • ג'ייד ת'ירלוול   ג'סי נלסון   דיסקוגרפיה • פרסים ומועמדויות • שירים |  |
| אלבומי אולפן | DNA • Salute • Get Weird • Glory Days • LM5 • Confetti |  |
| אלבומי אוסף | Between Us |  |
| סיבובי הופעות | DNA Tour • Salute Tour • The Get Weird Tour • The Glory Days Tour • Summer Hits Tour • LM5: The Tour • The Confetti Tour |  |
| ערכים קשורים | The X Factor • Little Mix The Search |  |
| ליטל מיקס – סינגלים |
| --- | --- | --- |
| DNA | "Wings" • "DNA" • "Change Your Life" • "How Ya Doin'?" |  |
| Salute | "Move" • "Little Me" • "Salute" |  |
| Get Weird | "Black Magic" • "Love Me Like You" • "Secret Love Song" • "Hair" |  |
| Glory Days | "Shout Out to My Ex" • "Touch" • "No More Sad Songs" • "Power" |  |
| LM5 | "Woman Like Me" • "Think About Us" • "Joan of Arc" • "Wasabi" |  |
| Confetti | "Break Up Song" • "Holiday" • "Sweet Melody" • "Confetti" |  |
| Between Us | "Love (Sweet Love)" • "No" |  |
| סינגלים אחרים | "Cannonball" • "Word Up!" • "Reggaetón Lento (Remix)" • "Only You" • "Bounce Back" • "One I've Been Missing" • "No Time for Tears" •  "Heartbreak Anthem" • "Kiss My (Uh-Oh)" |  |
| --- | --- |
בקרת זהויות :  MusicBrainz: 8c95b354-a580-4778-86bd-c2834d6144d3
HD 132029

|  נתוני תצפית |
| --- | --- |
 קבוצת כוכבים:  רועה דובים
 סוג:  כוכב הסדרה הראשית לבן
 בהירות נראית:  6.12
 סיווג ספקטרלי:  A2V
 עלייה ישרה:  14ʰ 55ᵐ 58.59315ˢ מילי-שניות קשת בשנה
 נטייה:  ‏00.2261″ ‏18′ ‏32°‏+ מילי-שניות קשת בשנה
 מאפיינים פיזיים
 בהירות מוחלטת:  1.2
 מרחק:  10 ± 310  שנות אור 3.07±95.05  פארסק
 רדיוס:  1.7 רדיוסי שמש
 עוצמת הארה:  פי 25.5 מהשמש
 טמפרטורה:  8,276 K
 מהירות סיבוב:  64 ק"מ/שנייה
 מהירות רדיאלית:  12.1- ק"מ לשנייה קילומטר בשנייה
 היסט:  10.44±0.38 אלפיות של שניות קשת
 
HD 132029 הוא כוכב אשר נמצא בחלקה הצפוני של קבוצת הכוכבים רועה דובים במרחק של 310 שנות אור (95 פארסק) מכדור הארץ. לכוכב רדיוס של 1.7 רדיוסי שמש, עוצמת הארה הגדולה פי 25.5 מזו של השמש וטמפרטורה של 8,276 קלווין.
תנין הביצות

| תנין הביצות |
| --- | --- |
 תנין הביצות
מצב שימור
 מצב שימור: פגיע פגיע (VU) 
מיון מדעי
ממלכה:: בעלי חיים
מערכה:: מיתרניים
תת־מערכה:: חולייתנים
על־מחלקה:: בעלי ארבע רגליים
מחלקה:: זוחלים
סדרה:: תנינאים
משפחה:: תניניים
סוג:: תנין
מין:: תנין ביצות
שם מדעי
 Crocodylus palustris ‏לסון, 1831
תחום תפוצה


תנין הביצות (שם מדעי: Crocodylus palustris; קרוי גם תנין הודי, תנין פרסי ותנין מגר; באנגלית: Mugger Crocodile) הוא מין של תנין המצוי ברחבי תת-היבשת ההודית ובמדינות המקיפות אותה. פירוש השם "מגר" הוא עיוות של מילה בשפת האורדו שפירושה "מפלצת מים".
תפוצה

תנין הביצות מצוי בהודו, בנגלדש, פקיסטן, נפאל, סרי לנקה, הקצה הדרומי של איראן וכנראה גם בהודו-סין. זהו מין התנין היחיד המצוי באיראן ובפקיסטן. תנין הביצות הוא הנפוץ ביותר בהודו מבין 3 מיני התנינאים המצויים שם ומספרם רב בהרבה מזה של תנין הים.
גודל

אורכן הממוצע של הנקבות הוא 2.45 מטר ושל הזכרים הוא 3 מטר. זכרים בוגרים עשויים להגיע לגדלים של 4 מטר ובמקרים נדירים אף ל-5.5 מטר, ולמשקל של 450 ק"ג ומעלה.
הפרט הארוך ביותר המתועד מצוי במוזיאון הבריטי ואורכו הגיע ל-4 מטרים (13 רגל).
אזור מחיה

תנין זה הוא בעיקרו תנין של מים מתוקים ומצוי באגמים, נהרות וביצות. הם מעדיפים גופי מים רדודים ובעלי זרימה איטית מאשר אזורים עמוקים ובעלי זרימת מים מהירה. תנין הביצות חי גם במאגרי מים מעשה ידי אדם ובתעלות מים. הוא מותאם לחיים על היבשה, כמו בן דודו התנין הקובני, יותר מרוב סוגי התניניים, אבל דומה מבחינה אקולוגית לתנין היאור. הוא מסוגל להיות נייד על האדמה ולנדוד מרחקים ארוכים על האדמה בחיפוש אחר מקום מחיה מתאים. הוא יכול לרדוף אחרי טרפו למרחקים קצרים על האדמה. ידוע גם כי תנין הביצות חופר מחילות כמקומות מסתור בזמן העונה היבשה.
תזונה

בהיותו זוחל טורף גדול, תנין הביצות ניזון מדגים, זוחלים אחרים וכן יונקים קטנים כמו קופים. כל חיה המתקרבת למים לשתות עשויה להיות טרף ומסתכנת במשיכתה לתוך המים עד לטביעתה וטריפתה. זכרים גדולים עשויים לטרוף יונקים גדולים כמו אייל סמבר ואף תאו המים ההודי.
התנין לא מאוים מטורפים בטבע. לעיתים הוא מתחרה עם הגוויאל ההודי על דגים עקב חיותם באותם אזורים, והוא מתרחק כאשר תניני ים מתקרבים אל מזון שצד. תנינים קטנים יותקפו על ידי טורפים אחרים כמו אריה אסייתי, נמר הודי, דהולים, פיתון הודי ובכמה אזורים גם פיתון מרושת ובורמזי. הטיגריס הבנגלי הוא בין החיות הבודדות שיעזו לחטוף טרף לתנינים במים ובמקרים נדירים אף לטרוף תנינים בוגרים. אך במקרים רבים התנינים מתקבצים בקבוצות גדולות, מה שמציל אותם מטריפה. תנינים בודדים יותקפו גם בידי לוטרות מלאיות המנסות להרחיק אותם משטחם.
מין זה עשוי להיות מסוכן לאדם. בשנות ה-90 של המאה ה-20 בוצעו תקיפות רבות שיוחסו לתנין זה, בשל חוסר זהירות מצד האנשים, אך מרבית ההרוגים טבעו במים מבלי להיאכל. רוב המתקפות קרו בגוג'ראט שבהודו. לאחר מכן מספר המתקפות ירד בהרבה אף שהתנין עדיין ניזון מחיות בית השותות בקרבתו. משבר המים באיראן בעשור השלישי של המאה ה-21 הוביל לצמצום בית הגידול של התנין, ולהיעלמות של הטרף הטבעי (כמו צפרדעים), ולכן התרבו מקרי התקיפה של תנינים על בני אדם, בעיקר על ילדים.
אף על פי שהוא מסוכן לאדם, נחשב תנין הביצות לפחות קטלני מתנין היאור ומתנין הים, הגדולים ממנו בהרבה.
גלריה

תנין ביצות באורך מלא
תנין ביצות פוער את פיו
תנין ביצות מפהק
תנין ביצות מסתובב
תנין צעיר
הערות שוליים

↑  תנין הביצות באתר הרשימה האדומה של IUCN
↑  Crocodiles turn on humans amid Iran water crisis
1937 בגרמניה

| 0 | 1 | 2 | 3 |
| --- | --- | --- | --- |
| «««  1936   1935  1934 |  דגל גרמניה | 1937  בגרמניה |  »»»  1938   1939   1940 |
כל ערכי השנים בגרמניה • אירועים בולטים בעולם ב-1937 פורטל גרמניה • לוח שנה של שנת 1937
1937 בגרמניה הייתה השנה בה ציינה 66 שנות לאום.
הנהגה

ראש המדינה:
אדולף היטלר (הפיהרר וקנצלר גרמניה)
אירועים בולטים

26 באפריל – מלחמת האזרחים הספרדית: הפצצת העיר הבסקית גרניקה על ידי הלופטוואפה, חיל האוויר של גרמניה הנאצית
6 במאי – אסון ההינדנבורג: ספינת האוויר (צפלין) הגרמנית "הינדנבורג" נשרפת לחלוטין בעת ניסיון נחיתה בניו ג'רזי שבארצות הברית. בשריפה נהרגו 36 בני אדם – 13 נוסעים, 22 אנשי צוות ואיש צוות קרקע אחד.
13 באוקטובר – גרמניה שולחת מברק לבריסל בו היא מבטיחה להעניק לבלגיה חסינות כל עוד בלגיה תמנע מלבצע פעולה צבאית נגד גרמניה.
5 בנובמבר – ועידת הוסבאך: בפגישה חשאית בה נכחו ראשי הכוחות המזוינים של גרמניה הנאצית, אדולף היטלר חושף את תוכניותיו להשגת "מרחב מחיה" למען האומה הגרמנית.
נולדו

פרק זה לוקה בחסר. אנא תרמו לוויקיפדיה ו.
נפטרו

פרק זה לוקה בחסר. אנא תרמו לוויקיפדיה ו.
20 בדצמבר – אריך לודנדורף, גנרל גרמני, ממנהיגי גרמניה במלחמת העולם הראשונה, ומתומכיו המוקדמים של אדולף היטלר (נולד ב-1865)
26 בדצמבר – יצחק פוירינג מנהיג ציוני מגרמניה (נולד ב-1889)
ההינדנבורג בוערת בלייקהרסט, 6 במאי 1937
.ci

| --- | --- |
 תאריך ייסוד:  1997
 סוג סיומת:  ccTLD - סיומת אינטרנט מדינית
 סטטוס:  פעיל
 רשם:  Network Information Center - Côte d'Ivoire
 חסות:  Institut National Polytechnique Felix Houphouet Boigny
 שימוש מיועד:  חברות הגרות או קשורת לחוף השנהב
 שימוש בפועל:  מקבלת קצת שימוש באתרים המאוחסנים בחוף השנהב
 הגבלות רישום:  השם של הדומיין צריך להיות השם של החברה, ארגון או המסחר
 מסמכים:  Charte de nommage
 nic.ci
 
‎.ci היא סיומת אינטרנט מדינית (ccTLD) השייכת לחוף השנהב.
תת-סיומות

ברוב המקרים, הרשמות ספציפיות של הדומיין משתמשות בסיומת אינטרנט משנית של .ci. חוף השנהב עושה שימוש גם בכינוס מיוחד של צליל chu במקום תת-סיומת אינטרנט משנית.
שגרירויות: amb-name.ci
בתי חולים: chu-name.ci
מרכזי מבקרים: ot-name.ci
אוניברסיטאות: univ-name.ci
בתי חברות: cci-name.ci
בתי עירייה: mairie-name.ci
תת-סיומות משניות

הסיומות הבאות הן התת-סיומות המשניות הקיימות כרגע, השירות מציע תת-סיומות ברמות נוספות ללקוח אם דרוש:
.org.ci, or.ci – ארגונים בינלאומיים
.com.ci, co.ci – עסקים
.edu.ci, ed.ci, ac.ci – חינוך, בתי ספר, גנים, אוניברסיטאות
.net.ci – שירות אינטרנט
.go.ci – ארגוני ממשלה
int.ci – ארגונים בינלאומיים
הערות שוליים

↑  IANA — .ci Domain Delegation Data, www.iana.org
↑  אתר הממשלה של חוף שנהב, באתר gouv.ci
| סיומות אינטרנט של מדינות |
| --- | --- | --- |
| ISO 3166-1 alpha-2 | ISO 3166-1 alpha-2 |  |
| A | .ac .ad .ae .af .ag .ai .al .am .ao .aq .ar .as .at .au .aw .ax .az |  |
| B | .ba .bb .bd .be .bf .bg .bh .bi .bj .bm .bn .bo .br .bs .bt .bw .by .bz |  |
| C | .ca .cc .cd .cf .cg .ch .ci .ck .cl .cm .cn .co .cr .cu .cv .cw .cx .cy .cz |  |
| D | .de .dj .dk .dm .do .dz |  |
| E | .ec .ee .eg .er .es .et .eu |  |
| F | .fi .fj .fk .fm .fo .fr |  |
| G | .ga .gd .ge .gf .gg .gh .gi .gl .gm .gn .gp .gq .gr .gs .gt .gu .gw .gy |  |
| H | .hk .hm .hn .hr .ht .hu |  |
| I | .id .ie .il .im .in .io .iq .ir .is .it |  |
| J | .je .jm .jo .jp |  |
| K | .ke .kg .kh .ki .km .kn .kp .kr .kw .ky .kz |  |
| L | .la .lb .lc .li .lk .lr .ls .lt .lu .lv .ly |  |
| M | .ma .mc .md .me .mg .mh .mk .ml .mm .mn .mo .mp .mq .mr .ms .mt .mu .mv .mw .mx .my .mz |  |
| N | .na .nc .ne .nf .ng .ni .nl .no .np .nr .nu .nz |  |
| O | .om |  |
| P | .pa .pe .pf .pg .ph .pk .pl .pm .pn .pr .ps .pt .pw .py |  |
| Q | .qa |  |
| R | .re .ro .rs .ru .rw |  |
| S | .sa .sb .sc .sd .se .sg .sh .si .sk .sl .sm .sn .so .sr .ss .st .sv .sx .sy .sz |  |
| T | .tc .td .tf .tg .th .tj .tk .tl .tm .tn .to .tr .tt .tv .tw .tz |  |
| U | .ua .ug .uk .us .uy .uz |  |
| V | .va .vc .ve .vg .vi .vn .vu |  |
| W | .wf .ws |  |
| Y | .ye .yt |  |
| Z | .za .zm .zw |  |
ערך זה הוא קצרמרבנושא סיומות אינטרנט. אתם מוזמנים לתרום לוויקיפדיה ו.
1937 בארצות הברית

| 0 | 1 | 2 | 3 |
| --- | --- | --- | --- |
| «««  1936   1935  1934 |  דגל ארצות הברית | 1937  בארצות הברית |  »»»  1938   1939   1940 |
כל ערכי השנים בארצות הברית • אירועים בולטים בעולם ב-1937 פורטל ארצות הברית • לוח שנה של שנת 1937
1937 בארצות הברית הייתה השנה בה חגגה ארצות הברית 161 שנה מיום היווסדה.
הנהגה

הנשיא: פרנקלין דלאנו רוזוולט (המפלגה הדמוקרטית)
סגן הנשיא: ג'ון גארנר (המפלגה הדמוקרטית)
אירועים בולטים

פרק זה לוקה בחסר. אנא תרמו לוויקיפדיה ו.
20 בינואר – פרנקלין דלאנו רוזוולט, מושבע לכהונה השנייה כנשיא ארצות הברית, ומאז ביום זה מושבעים נשיאי ארצות הברית
16 בפברואר – נרשם פטנט על הניילון על ידי ממציאו, וולאס קרותרס מחברת דופונט
15 במרץ – בנק הדם הראשון מוקם בארצות הברית
6 במאי – אסון ספינת האוויר (צפלין) הגרמנית "הינדנבורג" בניו ג'רזי
27 במאי – נחנך גשר שער הזהב בסן פרנסיסקו
2 ביולי – הטייסת אמיליה ארהארט והנווט פרד נוּנָן נעלמים בנסיבות לא-ברורות בשמי האוקיינוס השקט בסמוך לאי האולנד במהלך ניסיון להקיף את העולם בטיסה.
22 ביולי – ניו דיל: הסנאט דוחה את הצעתו של הנשיא פרנקלין דלאנו רוזוולט להוסיף שופטים לבית המשפט העליון
6 במאי: אסון ספינת האוויר הגרמנית "הינדנבורג" בניו ג'רזי
27 במאי: נחנך גשר שער הזהב בסן פרנסיסקו
2 ביולי: הטייסת אמיליה ארהארט והנווט פרד נוּנָן נעלמים בנסיבות לא-ברורות בשמי האוקיינוס השקט בסמוך לאי האולנד במהלך ניסיון להקיף את העולם בטיסה.
נולדו

30 במרץ – וורן בייטי, שחקן ובמאי קולנוע אמריקאי
5 באפריל – קולין פאוול, יושב ראש המטות המשולבים של ארצות הברית בעת מלחמת המפרץ, ומזכיר המדינה
22 באפריל – ג'ק ניקולסון, שחקן אמריקאי, 3 פעמים זוכה פרס אוסקר
4 במאי – רון קרטר, נגן קונטרבס וצ'לו אמריקאי
12 במאי – ג'ורג' קרלין, סטנדאפיסט ושחקן אמריקאי (נפטר ב-2008)
15 במאי – מדליין אולברייט, מזכירת המדינה ה-64 של ארצות הברית
1 ביוני – מורגן פרימן, שחקן קולנוע אמריקאי
12 ביולי – ביל קוסבי, שחקן וקומיקאי אמריקאי
8 באוגוסט – דסטין הופמן, שחקן קולנוע אמריקאי
11 באוקטובר – רון ליבמן, שחקן אמריקאי
נפטרו

פרק זה לוקה בחסר. אנא תרמו לוויקיפדיה ו.
15 במרץ – ה.פ. לאבקרפט, סופר אמריקאי (נולד ב-1890)
23 במאי – ג'ון ד. רוקפלר, יזם אמריקאי (נולד ב-1839)
7 ביוני – ג'ין הארלו, שחקנית קולנוע אמריקאית (נולדה ב-1911)
2 ביולי – אמיליה ארהארט, טייסת אמריקאית (נעלמה) (נולדה ב-1897)
11 ביולי – ג'ורג' גרשווין, מלחין יהודי-אמריקאי,(נולד ב-1898)
אמיליה ארהארט
תעזיה

| --- | --- |

תעזיה בשיראז
 מורשת תרבותית בלתי מוחשית הוכרזה על ידי אונסק"ו בשנת 2016
התעזיה (בפרסית: تعزیه או تعزیت; בערבית: تعزية) הוא מנהג אבלות תאטרלי אסלמי שיעי שמטרתו לתאר את הסבל שחווה חוסיין, נכדו של הנביא מוחמד ובנו של עלי, בימיו האחרונים, ולהתאבל עליו. המושג לא מתייחס למחזה, אלא מכיל בתוכו מספר מנהגי אבלות הסובבים את חוסיין שהתפתחו והתעצבו במהלך השנים. המילה "תעזיה" מגיעה מן השפה הערבית ומשמעותה המילולית היא ניחומים. הופעותיו המאוחרות יותר של מנהג אבלות זה מזכירות במקצת את מחזות הפסיון שהיו נפוצים בימי הבינים באירופה.
על פי זוכה פרס נובל אליאס קנטי, " סבלו... של חוסיין נעשה לליבתה של האמונה השיעית".
סיפור התעזיה

כאמור, הסיפור מציג את ימיו האחרונים של חוסיין, בשנת 680 לספירת הנוצרים או 61 לפי הלוח שנה האסלמי. מרבית אירועי התעזיה מתרחשים במישור כרבלא, הממוקם מעט מעל שישים וחמישה קילומטרים דרום מערבית לבגדד המודרנית. שם, חוסיין מצא את מותו בקרב על טבעה של הדת המתגבשת בין שני המחנות המצויים במידה מסיימת עד היום אסלאם (השיעה והסונה). חוסיין וחסידיו, שהאמינו ששושלת הנהגת האסלאם צריכה לעבור לצאצאי מוחמד (שכונו אימאים). לעומתם, בני אומיה הובלו בין היתר על ידי פירושם המדיני לאסלאם. בעקבות תפישה זאת וסיבות אחרות, האחרונים עמדו על כך שתפקיד המושל צריך לעבור לפי מנהגים ערבים קדומים. הקרב החל כאשר כ-4000 מחייליו של יזיד הראשון, מנהיג בני אומיה באותה תקופה, הציבו מארב לחסידיו של חוסיין, כ-72 לוחמים ומשפחתו, ודרשו מהם להכיר ביזיד כמנהיג האסלאם.
חיילי יזיד מנעו מחוסיין ומפלגתו מים ואוכל עד אשר יכריזו כי הם מוותרים על שאיפותיהם לרשת את מוחמד ולהנהיג את האומה האסלאמית. לאחר עשרה ימי מצור, חוסיין לא אמר נואש, וצבאו של יזיד החל לטבוח בתומכיו של חוסיין. כל הגברים, מלבד בנו של חוסיין, נהרגו, וכל הנשים נלקחו לעבדות. על פי המסורת, הטבח בוצע בעשירי במוחרם (החודש הראשון בלוח השנה האסלאמי), והיום תאריך זה מכונה העשוראא'. בתקופה זו נוהגים השיעים לבצע טקסי הזיכרון ואבל שונים לאימאם חוסיין.
התעזיה המודרנית

כיום התעזיה היא דרמה משוכללת בעלת רבדים וטקסים רבים. היא מתחילה מהמצעד אל תוך תיאטראות בהם מתנהלת ההצגה. הצעדה מקיפה את הבמה והשחקנים והקהל מנגנים ושרים הספדים תוך כדי הלקאה עצמית כהכנה לקראת המחזה עצמו. במאה ה-18 התפתחו מבנים ייעודיים להצגת התעזיה, אשר כונו תעקיה או חוסייניה. גודלם נע ממבנים המסוגלים להחזיק תריסר בני אדם עד כאלו המסוגלים להכיל כ-1000 איש. עם זאת, גם בתיאטראות הגדולים הקפידו לשמור על מבנה המקשר בין המופע לצופים.
ייצוג הדמויות על במה מתבסס על אמצעים כמו תחפושות, צורות דיבור, אביזרים ואפיון פיזי. השחקנים לא נוהגים ללבוש בגדים התואמים לתקופת כרבלא וחלק מהם אף משתמשים בלבוש עדכני אותו הם מנסים להתאים לדמות אשר הם מציגים. תכופות הצדיקים לובשים לבן, משכילים מרכיבים משקפי ראייה ואנטגוניסטים מרכיבים משקפי שמש. כמו כן, גיבורי הסיפור לרוב ישירו את שורותיהם ולעומתם הרשעים ידקלמו את שורותיהם. בעבר נהגו השחקנים להקריא את שורותיהם מדף כחלק מהנחיה הלכתית שמטרה להבדיל את השחקנים מהדמויות הקדושות. כיום השחקנים לא קוראים מדף וצוללים עמוק לתוך המחזה ולתוך דמויותיהם. המנהג מתקיים לאורך עשרת הימים הראשונים בחודש מוחרם ושיאו הוא ביום העשירי, שבו מתבצע מחזה המציג את נפילתו של חוסיין.
הנוכחות של התעזיה בצורה כה חיה בתוך התרבות האיראנית מאפשר להדביק לה גם משמעויות פוליטיות. בזמן ההמפכה האסלמית רוחאללה ח'ומייני הומשל לחוסיין והשאה ליזיד ואז שוב במלחמת איראן עיראק ארגוני התעמולה האיראנים נעזרו בדימויים מהתעזיה. לא רק שהגבולות הרוחניים של התעזיה חורגים מגבולותיו של מנהג דתי, התעזיה עצמה גם נדדה מחוץ לגבולות הגאוגרפיים של איראן וניתן למצוא מנהגים דומים בדרום אסיה, בחלקים שיעים בעולם הערבי ואפילו באיים הקריביים.
הערות שוליים

↑  Hamid Dabashi, Ta'ziyeh as Theatre of Protest, The Drama Review 49, Winter 2005, עמ' 92
↑  Mahnia A. Nematollahi Mahani, the holy drama: persian passion play in modern iran, leiden: Leiden University Press, 2003, עמ' 23
↑  Elias Cnaetti, , crowds and power, New York: seabury press, 1978, עמ' 146
↑  Peter J Chelkowski, Time Out of Memory: Ta'ziyeh: the Total Drama, The Drama Review 49, עמ' 15
↑  יצחק יהודה גולדציהר, הרצאות על האסלאם, ירושלים: מוסד ביאלק, 1951, עמ' 182
↑  Peter J Chelkowski, Time Out of Memory: Ta'ziyeh: the Total Drama, The Drama Review 49, עמ' 15-16
↑  The Editors of Encyclopaedia Britannica, Battle of Karbala, Encyclopaedia Britannica Online, ‏23 October 2015
↑  Peter J Chelkowski, Time Out of Memory: Ta'ziyeh: the Total Drama, The Drama Review 49, עמ' 15-16
↑  Mahnia A. Nematollahi Mahani, the holy drama: persian passion play in modern iran, Leiden: Leiden University Press, 2003, עמ' 24
↑  Jamshid malekpour, The Islamic Drama, London: frank cass publishers, 2004, עמ' 33
↑  Rebecca Pettys Ansary, The Ta'zieh: Ritual Enactment of Persian Renewal, The Ta'zieh: Ritual Enactment of Persian Renewal 33, 1981, עמ' 342
↑  Jamshid malekpour, The Islamic Drama, London: frank cass publishers, 2004, עמ' 49
↑  Peter Chelkowski, Shia Muslim Processional Performances, The Drama Review 29, 1985, עמ' 20
↑  Jamshid malekpour, The Islamic Drama, London: frank cass publishers, 2004, עמ' 51-52
↑  Jamshid malekpour, The Islamic Drama, London: frank cass publishers, 2004, עמ' 54
↑  Jamshid malekpour, The Islamic Drama, London: frank cass publishers, 2004, עמ' 55
↑  Mahnia A. Nematollahi Mahani, the holy drama: persian passion play in modern iran, Leiden: Leiden University Press, 2003, עמ' 35
↑  Jamshid malekpour, The Islamic Drama, London: frank cass publishers, 2004, עמ' 61-64
↑  Jamshid malekpour, The Islamic Drama, London: frank cass publishers, 2004, עמ' 57
↑  Peter Chelkowski, Shia Muslim Processional Performances, The Drama Review 29, 1985, עמ' 23
↑  Peter J Chelkowski, Time Out of Memory: Ta'ziyeh: the Total Drama, The Drama Review 49, 2005, עמ' 17
↑  Peter J Chelkowski, Time Out of Memory: Ta'ziyeh: the Total Drama, The Drama Review 49, 2005, עמ' 17-18
↑  Peter J Chelkowski, Time Out of Memory: Ta'ziyeh: the Total Drama, The Drama Review 49, 2005, עמ' 22
↑  Hamid Dabashi, Ta'ziyeh as Theatre of Protest, The Drama Review 49, 2005, עמ' 96
↑  Hamid Dabashi, Ta'ziyeh as Theatre of Protest, The Drama Review 49, 2005, עמ' 97
↑  Hamid Dabashi, Hamid Dabashi, The Drama Review 49, 2005, עמ' 92
| --- | --- |
בקרת זהויות :  NLI: 987007396409005171  GND: 4241051-4  NKC: ph550515  TDVİA: taziye
.ca

| --- | --- |
 תאריך ייסוד:  1987 
 סטטוס:  פעיל
 חסות:  ממשלת קנדה 
 www.cira.ca
 
‎.ca היא סיומת אינטרנט מדינית (ccTLD), השייכת לקנדה. הדומיינים שנרשמים, שייכים ל-CIRA.
אנשים שרושמים את הדומיין שלהם תחת הסיומת ".ca" יכולים לרשום דומיינים ברמה השנייה (לדוגמה, example.ca) אך תמיכה דומיינים ברמה השלישית (לדוגמה, example.ab.ca) הופסקה ב-12 באוקטובר 2010, אך דומיינים שנרשמו בעבר ברמה שלשיית עדיין נתמכים על ידי הספקיות.
דרישות נוכחות קנדית

אנשים אשר רוצים לרשום דומיין עם הסיומת .ca צרכים לעבור את דרישות הנוכחות הקנדית (באנגלית: Canadian Presence Requirements). חלק מהדרישות הם:
להיות אזרח קנדי ומעל גיל הבגירות (שבקנדה הוא 19).
על הארגון להיות ארגון קנדי מאושר.
להיות ילדי קנדה (אינואיטים, ילידי האומות הראשונות) או אנשים אחרים הידועים לקנדה.
להסכים לתנאי החוק האינדיאני (אנ').
אזרח מחוץ לקנדה שמחזיק במותג קנדי.
מבצע, מנהל או איש צוות אחר שכן עובר את הדרישות.
היסטוריה

הדומיין במקור נוצר על ידי ג'ון פוסטל, מפעיל IANA (רשות המספרים המוקצית האינטרנטית) ועל ידי ג'ון דמקו מאוניברסיטת קולומביה הבריטית בשנת 1987. המוסד הראשון שהשתמש בסיומת.ca הם האוניברסיטה של הנסיך אדוורד בינואר 1988.